system
Răspunde în limba română, în stilul Wikipedia, cat mai corect gramatical.
user
Ce poți spune despre Comuna Bunești, Suceava?
assistant
Bunești este o comună în județul Suceava, Bucovina, România, formată din satele Bunești (reședința), Petia, Podeni, Șes și Uncești.

Satul Bunești a fost localitate de frontieră după anexarea Bucovinei de către Imperiul Habsburgic în 1774. La 14 decembrie 1886, în satul Bunești a fost înființat un oficiu vamal austriac; clădirea fostului pichet de grăniceri se mai păstrează și astăzi, aici funcționând Primăria comunei. În noiembrie 1918, Bucovina s-a unit cu România, iar satul Bunești a devenit parte a României. Localitatea Bunești este formată prin unirea fostelor sate Bunești-Bucovina și Bunești-Regat, despărțite de Pârâul Graniței. 

Până la reforma administrativă din 1950, comuna Bunești (cu excepția satelor Bunești-Bucovina, Podeni și Șes) a făcut parte din județul Baia.

Obiective turistice 
 Vama Veche din Bunești - clădire monument istoric (SV-II-m-B-05505), datând din 1800 ; astăzi aici se află sediul Primăriei comunei Bunești

Descrierea stemei 

Stema comunei Bunești se compune dintr-un scut albastru, cu un brâu crenelat, pe ambele părți, roșu. În partea superioară a scutului se află o creangă de măr înflorită, cu vârful spre stânga. În partea inferioară, doi pești unul sub altul, cel de jos conturnat, toate din argint. Scutul este timbrat cu o coroană murală cu un turn de argint.

Semnificațiile elementelor însumate:

Propunerea de stemă a comunei Bunești asigură concordanța elementelor acesteia cu specificul economic, social, cultural și tradiția istorică ale comunei, respectând tradiția heraldică a acestei zone și legile științei heraldicii.

Coroana murală cu un turn de argint semnifică faptul că așezarea este comună.

Demografie 

Conform recensământului efectuat în 2021, populația comunei Bunești se ridică la 2.759 de locuitori, în creștere față de recensământul anterior din 2011, când fuseseră înregistrați 2.348 de locuitori. Majoritatea locuitorilor sunt români (94,53%), iar pentru 5,47% nu se cunoaște apartenența etnică. Din punct de vedere confesional, majoritatea locuitorilor sunt ortodocși (86,92%), cu minorități de penticostali (4,86%) și baptiști (1,52%), iar pentru 5,73% nu se cunoaște apartenența confesională.

Politică și administrație 
Comuna Bunești este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Imagini

Note 

Bunești